吳仲庶殿院寄示與呂沖之馬仲涂唱和詩六篇邀予次韻焉 次韻被命出城共汎
作者：梅堯臣
朝代：宋

paragraphs: 三驄忽出乘楚艘，直氣突兀如吳濤。
大都智勇皆世豪，橫身破浪親戰舠。
迴舷受箭誰畏曹，猛士心伏寒生毛。
風聲鶴唳傳九臯，何用寶刀稱孟勞。
右持酒杯左持螯，功成各慕前人高。
不言大享烹太牢，下與尺鷃翔於蒿。